เรื่องร้องเรียน: บ้านเลขที่ 52/23 ยังคงนำรถในบ้านมาจอดกีดขวางล้ำเข้ามาในช่องทางเดินรถ โดยตามภาพวันนี้จอดถึง 2 คันใกล้ทางแยก เจ้าหน้าที่ตำรวจจราจรเคยมาตักเตือนและจับกุมหลายครั้งแล้ว แต่ก็ยังนำรถมาจอดอีก เจตนาใช้ทางสาธารณะเป็นที่จอดรถส่วนตัวและไม่เคารพกฎหมาย กรุณากวดขันและเร่งดำเนินการแก้ไขปัญหาตามอำนาจหน้าที่ตามกฎหมายเพื่ออำนวยให้ใช้ทางสัญจรได้อย่างสะดวกและปลอดภัย ร้องเรียนมาหลายครั้งและหลายปีแล้วค่ะ
การดำเนินการของเจ้าหน้าที่: เรียนท่านผู้แจ้งข้อมูล สน.พหลโยธิน รับทราบข้อมูล พร้อมจัดเจ้าหน้าที่ตำรวจตรวจสอบบริเวณดังกล่าว พบรถจอดกีดขวางการจราจรในบริเวณดังกล่าว จึงได้จับกุม 2 ราย ทั้งนี้ สน.พหลโยธิน ได้กำชับเจ้าหน้าที่ให้ตรวจสอบอย่างเข้มงวด ต่อเนื่อง หากพบการกระทำความผิดให้ดำเนินการตามอำนาจหน้าที่ต่อไป
ความเห็นของผู้แจ้ง: ขอบคุณเจ้าหน้าที่ตำรวจจราจรสน.พหลโยธิน ที่ยังคงปฏิบัติหน้าที่อย่างกวดขันและเข้มงวด เพื่อให้ทุกคนใช้ทางสาธารณะสัญจรได้อย่างสะดวกและปลอดภัยตามที่กฎหมายคุ้มครอง
พื้นที่: แขวงจอมพล เขตจตุจักร กรุงเทพมหานคร